text: [{"text_idx": "#000005", "text": "Yuutuubiin ogeeyyii fayyaa Yunaayitid Kingidam keessatti argamaniif baajii mirkaneessa gahumsaa kennuu eegaluusaa BBC\u2019n gabaase. Baajiin mirkaneessa gahumsaa kun odeeffannoowwan sobaa Yuutuubii irratti qoodaman ittisuu kan kaayyefate akka ta\u2019es himameera. Baajii mirkaneessa gahumsaa kana aragachuufis doktoroonni, narsoonnifi ogeeyyiin xinsammuu Waxabajjii darberraa eegalee galmaa\u2019aa turuunsaanis gabaafameera. Ulaagaalee galmee keessaayis heeyyama ogummaa fayyaa kan qaban akkasumas kanaan dura odeeffannoowwan sobaa qoodanii kan hin beekne kan jedhan ni argamu. Qabiyyeewwan ogeeyyiin fayyaa baajicha argatan qoodanis dursanii akka sakatta\u2019aman himameera. Yuutuubiin odeeffannoowwan sobaa dhimma fayyaan walqabatan to\u2019achuuf imaammatawwan isaarratti fooyya\u2019iinsawwan taasisuu isaa torbeewwan muraasa dura beeksisee ture."}, {"text_idx": "#000006", "text": "Guugil oduufi qabiyyeewwan biroo wayita namootni Guugil irratti waa barbaadan bu\u2019aawwan barbaachaa jalatti mul\u2019ataniif (Snippets) maqaa galaalchitoota fi barreessitoota mul\u2019isuu eegaluunsaa himame. Miidiyaan dhimma tekinooloojiirratti gabaasuu Sarraawund Teebil akka gabaasetti tarkaanfiin Guugil kun ammatti sadarkaa yaaliirra jira. Kanaan dura qabiyyeewwan bu\u2019aawwan barbaachaa (search results) jalatti mul\u2019atan irratti mataduree oduu, suuraafi dhimma ijoo qofatu mul\u2019ata ture. Maqaan galaalchitoota fi barreessitootaa ida\u2019amuun isaa dubbistootni odeeffannoo fooyyee akka argatan kan gargaarudha jedhameera."}, {"text_idx": "#000010", "text": "-Gumaacha yaadawwan maxxansawwan miidiyaalee hawaasaa jalatti barreeffaman dubbisuun gama odeeffannoo sirrii argachuutiin qabu ilaalchisees barreeffama qoodnerra: "}, {"text_idx": "#000015", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}]